open-index/open-wikipedia-markdown huggingface dataset:
Orsinoli

**Orsinoli** eli **3,5-dihydroksitolueeni** (C7H8O2) on fenolijohdannaisiin kuuluva aromaattinen orgaaninen yhdiste. Yhdistettä voidaan käyttää analyyttisessä kemiassa reagenssina muun muassa sokerien tunnistamiseen.

## Ominaisuudet ja esiintyminen luonnossa
Orsinoli on huoneenlämpötilassa väritöntä kiteistä ainetta, jonka väri muuttuu hitaasti ilman hapen vaikutuksesta punertavaksi. Yhdiste liukenee hyvin veteen ja moniin orgaanisiin liuottimiin kuten etanoliin ja dietyylieetteriin ja hieman heikommin bentseeniin ja kloroformiin. Kidevedettömän yhdisteen lisäksi tunnetaan myös kidevedellinen orsinolin monohydraatti. 

Orsinolia esiintyy useissa jäkälissä ja se on yhtenä komponenttina aiheuttamassa jäkälille tunnusomaista hajua. Orsinolia esiintyy myös useissa ruusuissa, joissa on o-metyylitransferaasientsyymiä. Tämä entsyymi metyloi orsinolin sen monometyylieetteriksi, joka on yksi ruusun tuoksun komponenteista.

## Käyttö
Orsinoli kondensoituu polysakkarideista ja monosakkarideista kuumennettaessa muodostuvien furfuraalijohdannaisten kanssa vihreäksi yhdisteeksi. Ainetta käytetään muun muassa heksoosien ja pentoosien pitoisuuden määrittämiseen spektrofotometrisesti. Orsinolia käytetään myös ligniinin läsnäolon osoittavana kemikaalina.

## Lähteet
Lasten Eurovision laulukilpailu 2017

**Lasten Eurovision laulukilpailu 2017** oli järjestyksessään 15. Lasten Eurovision laulukilpailu. Kilpailu järjestettiin 26. marraskuuta 2017 Tbilisissä, Georgiassa Mariam Mamadashvilin voitettua kilpailun vuonna 2016 kappaleella ”Mzeo”. Maa isännöi Lasten Euroviisuja ensimmäistä kertaa. Bulgaria ja Israel vetäytyivät kisoista. Sen sijaan Portugali palasi kisaan yhdeksän vuoden tauon jälkeen.

Kilpailun voitti venäläinen Polina Bogusevitš kappaleellaan "Wings".

## Tapahtumapaikka

EBU vahvisti 1. helmikuuta 2017, että vuoden 2017 kilpailu tultaisiin järjestämään Georgiassa. Vaikkakin Georgia oli voittanut kilpailun ennätykselliset kolme kertaa, tämä oli ensimmäinen kerta, kun maa isännöi kilpailua. 26. helmikuuta ilmoitettiin, että 
pääkaupunki Tbilisi tulisi olemaan vuoden 2017 kilpailun isäntäkaupunki. 16. maaliskuuta ilmoitettiin Tbilisin urheilukeskuksen olevan kilpailun tapahtumapaikka. Kuitenkin 9. elokuuta tapahtumapaikka vaihtui 4000 istuinta sisältävään Tbilisin Olympiapalatsiin, jonka katsottiin olevan sopivampi kilpailun järjestämiseen.

## Formaatti

Vuoden 2016 kilpailun voittajan lehdistötilaisuudessa Jon Ola Sand ilmoitti, että EBU kutsuu televisioyhtiöitä jättämään hakemuksia järjestääkseen 26. marraskuuta järjestettävän vuoden 2017 kilpailun. Georgian televisioyhtiö GPB ilmoitti 22. marraskuuta 2016, että he olivat aloittaneet keskustelut EBU:n kanssa järjestääkseen vuoden 2017 kisat. 

### Visuaalinen design
Kilpailun teema "Shine Bright" julkistettiin vuoden 2017 Eurovision laulukilpailun lehdistötilaisuudessa Kiovassa  12. toukokuuta 2017. Vuoden 2017 kilpailun tunnuskuva on monivärinen, tyylitelty aurinko, joka kuvaa ilmaisun "purkausta". Jon Ola Sand selittää, että teema kuvaa hyvin Lasten Euroviisujen tavoitetta antaa nuoruudelle "hetki loistaa ja mahdollisuutta esitellä laulajien täyttä potentiaalia nuorina artisteina".

### Juontajat
3. lokakuuta 2017 ilmoitettiin, että Helen Kalandadze ja Lizi Japaridze (Georgian edustaja vuoden 2014 Lasten Euroviisuissa) juontaisivat vuoden 2017 Lasten Euroviisut.

## Osallistujat
Kuusitoista maata osallistui vuoden 2017 kilpailuun.

## Lähteet

## Aiheesta muualla
Changin lentoaseman metroasema

**Changi Airport** on Singaporen Mass Rapid Transit -metrojärjestelmän asema Changin lentoasemalla Singaporen itäisellä suuralueella. Se avattiin 27. helmikuuta 2001. Se on East West Linen Changin haaran pääteasema. 25. toukokuuta 2019 ilmoitettiin aseman siirtyvän osaksi Thomson-East Coast Linea osana muuta Changin lentoaseman haaraa, kun linjaa laajennetaan Changin lentoasemalle 2030-luvun puolivälissä, uuden viidennen terminaalin kautta. Tämän vuoksi asemalla on suoritettu muutostöitä vuodesta 2025 alkaen.

## Junat

## Lähteet

## Aiheesta muualla

* Changin lentoaseman metroasema Singaporen liikennelaitoksen sivuilla
Ylä-Harzin vesihuoltojärjestelmä

**Ylä-Harzin vesihuoltojärjestelmä** (saks. *Oberharzer Wasserregal*) on patojen, tekojärvien, ojien ja muiden rakenteiden järjestelmä Saksan Harz-vuoristossa. Suuri osa järjestelmästä rakennettiin 1500-1800-luvuilla ohjaamaan vettä Ylä-Harzin kaivoksia varten. Se on yksi suurimmista ja tärkeimmistä historiallisista kaivostoiminnan vesitalousjärjestelmistä maailmassa. Yhdessä Rammelsbergin kaivosten ja Goslarin kaupungin kanssa se on osa Unescon maailmanperintökohteita vuodesta 1992. 

## Lähteet
Yrjö Wigren (yritys)

**Yrjö Wigren Oy** on suomalainen lihanjalostusalan yritys. Vuonna 1917 perustettu Yrjö Wigren Oy on Suomen vanhin yhtäjaksoisesti toiminnassa ollut lihanjalostusyritys. Yrityksen tuotteita ovat muun muassa meetwurstit, maksamakkarat ja nakit.

Wigrenin perhe omisti yrityksen 1917–1987 ja Salosen perhe 1987–2011. Nykyisin yrityksen omistaa Inter­avanti Oyj.

## Historia
Yrjö Wigren aloitti uransa juoksupoikana Tampereen kauppahallissa toimineessa Granbergin liha- ja leikkelemyymälässä. Kesällä 1917 hän osti Tampereen Tammelan kaupunginosassa sijainneen K. A. Silanderin makkaraliikkeen ja käynnisti oman yrityksensä. Vuonna 1922 hän rakensi Wigrenin tehtaan Tampereen keskustaan Näsilinnan­katu 22:een. Kyseessä on saattanut olla yksi ensimmäisistä höyrykeittoon siirtyneistä tehtaista. Tehdas siirtyi Tampereen keskustasta Nekalaan Vihiojantie 2:een 1960-luvun alussa ja vuonna 1989 Sarankulmaan osoitteeseen Patamäenkatu 2. Wigrenin uudesta tehtaasta tuli Pirkanmaan ensimmäinen EU-hyväksytty lihanjalostuslaitos.

## Lähteet

## Aiheesta muualla
*Yrjö Wigren Oy:n viralliset kotisivut
*Wigren Catering
Tampereen MAP-kirkko

Seurakuntakeskus sijaitsee Tampereella Kalevan kaupunginosassa. Kirkko rakennettiin samalle paikalle kuin vanha, 1960-luvulla rakennettu ja tammikuussa 2008 tuhopoltettu kirkko. Uusi kirkkorakennus valmistui joulun alla 2010 ja vihittiin käyttöön 16.1.2011. Vihkimisen suoritti Euroopan vyöhykkeenjohtaja Erich Kopische. Uudisrakennuksen kustannukset olivat noin neljä miljoonaa euroa ja ne kuittasi kirkon kansainvälinen keskusrahasto.

## Lähteet

## Aiheesta muualla
* Seurakunta Facebookissa
https://www.facebook.com/JeesuksenKristuksenKirkkoTampere/?locale=fi_FI
Taylor Sheridan

**Taylor Sheridan** (oik. **Sheridan Taylor Gibler Jr.**, s. 21. toukokuuta 1970 Cranfills Gap, Texas, Yhdysvallat) on yhdysvaltalainen näyttelijä, käsikirjoittaja, ohjaaja ja tuottaja. Hän on näytellyt muun muassa David Halen roolissa televisiosarjassa *[[Sons of Anarchy]]*. Sheridan on käsikirjoittanut elokuvat *[[Sicario]]* (2015) ja *[[Hell or High Water]]* (2016), josta hän sai parhaan alkuperäisen käsikirjoituksen Oscar-ehdokkuuden. Hänen ensiohjauksensa on elokuva *[[Wind River (vuoden 2017 elokuva)|Wind River]]* (2017), jonka hän myös käsikirjoitti.

## Osittainen filmografia

## Lähteet

## Aiheesta muualla
*
Minyalaiset

**Minyalaiset** olivat helladisella kaudella eli Kreikan pronssikaudella Boiotian ja Thessalian alueella Kreikassa elänyt kansa. Se on saanut nimensä kreikkalaisessa mytologiassa esiintyvän alueen kuningas Minyaan mukaan.

Minyalainen kulttuuri kukoisti alueella keskisellä ja myöhäisellä helladisella kaudella noin 2000–1550 eaa., alkuvaiheessaan ennen mykeneläistä kulttuuria ja loppuvaiheessaan samaan aikaan sen kanssa yhtenä mykeneläisistä kuningaskunnista. Kulttuuri tunnetaan **minyalaisesta keramiikasta**, joka oli pronssikautisen Manner-Kreikan ensimmäistä dreijalla tehtyä keramiikkaa. Keramiikka oli pääosin harmaata ja myöhemmässä vaiheessaan myös keltaista.

Kulttuurin keskuspaikka oli Boiotian Orkhomenos. 1300-luvulla eaa. minyalaiset kuivattivat Boiotian Kopaisjärven viljelymaaksi. Kuivatushanke oli Euroopan varhaisin ja jopa nykyaikaan nähden suurikokoinen hanke. Syntyneen tasangon laidalle minyalaiset rakensivat Glan linnoituksen ilmeisesti yhdessä Theban kanssa.

Kreikkalaisessa mytologiassa minyalaiset liittyvät kertomukseen argonauteista.

## Lähteet

## Aiheesta muualla
Protogeometrinen kausi

**Protogeometrinen kausi** (*esigeometrinen kausi*) on muinaisen Kreikan niin kutsuttuihin ”pimeisiin vuosisatoihin” luettavissa oleva aikakausi, joka käsittää noin vuodet 1050–900 eaa. Kausi seurasi submykeneläistä kautta, ja sitä seurasi varsinainen geometrinen kausi noin 900 eaa. alkaen.

Protogeometrinen kausi tunnetaan muiden pimeiden vuosisatojen tavoin vain arkeologian kautta. Käsitettä käytetään erityisesti puhuttaessa aikakauden keramiikasta.

## Historia

Protogeometrista keramiikkaa tuotettiin erityisesti Ateenassa ja muualla Attikassa sekä Euboialla, jotka olivat selvinneet vähemmin vaurioin mykeneläisen kulttuurin romahduksesta ja doorilaisvaellusten ajasta. Protogeometrinen keramiikka sai vaikutteita itämaisesta keramiikasta, erityisesti Pohjois-Syyrian taiteesta sekä kreetalaisen keramiikan viimeisestä vaiheesta.

Protogeometrinen kausi ja sitä välittömästi edeltäneet ja seuranneet ajat voidaan jakaa kausiin seuraavasti. Ajoitukset ovat summittaisia ja pyöristettyjä. Kirjainlyhenteitä käytetään englanninkielisessä ja tieteellisessä kirjallisuudessa.

## Protogeometrinen keramiikka


Protogeometric amphora BM A1124.jpg|Amfora, Attika, n. 975–950 eaa.
Amphora protogeometric BM A1123.jpg|Amfora, Attika, n. 950–900 eaa.
Attic protogeometric Kalathos Antikensammlung Kiel.jpg|Kalathos, Attika, n. 950–900 eaa.
Fragments of Early Geometric Attic kraters, 950-875 BC, AM Ag Andreas, Sifnos, no 78-79, 153533.jpg|Krateerien sirpaleita, Attika, n. 950–875 eaa.
Antikensammlung-Kykladenmuseum 0075.JPG|Amfora, Euboia, 900-luku eaa.
Antikensammlung-Kykladenmuseum 0076.JPG|Pyksis, Euboia, 900-luku eaa.
Antikensammlung-Kykladenmuseum 0058.JPG|Lekythos, 1000–900-luku eaa.
Antikensammlung-Kykladenmuseum 0055.JPG|Kaksois-oinokhoe, 900-luku.
Antikensammlung-Kykladenmuseum 0054.JPG|Linnunmuotoinen vaasi, 900-luku eaa.
Antikensammlung-Kykladenmuseum 0056.JPG|Skyfos, 900–800-luku eaa.


## Lähteet

## Aiheesta muualla
Lepanto

**Lepanto** voi viitata johonkin seuraavista:

* Náfpaktos, keskiajalla Lepanto, kaupunki Kreikassa
* Frans Lepanto, suomalainen jääkärieverstiluutnantti

## Sota-aluksia
* RN Lepanto (1883), Italian laivaston taistelulaiva
* Lepanto (1893), Espanjan laivaston risteilijä
* RN Lepanto (1927), Italian laivaston miinalaiva
* Lepanto (1929), Espanjan laivaston hävittäjä

## Katso myös
* Lepanton taistelu
Eila Alahuhta

**Eila Marjatta Alahuhta** (o.s. **Petäjä**, vuosina 1948–1971 **Savonen**; 23. syyskuuta 1926 Mikkeli – 25. huhtikuuta 2017 Kauniainen) oli suomalainen kasvatustieteilijä ja logopedi. Hän hoiti Oulun yliopiston logopedian professuuria vuosina 1984–1993. Hänen tutkimusalaansa olivat kielelliset häiriöt ja niiden ennaltaehkäisy sekä niiden yhteys lasten ja nuorten oppimisvaikeuksiin.

Eila Alahuhdan veli oli arkkitehti Keijo Petäjä.

Kauppaneuvos, lääkealan yritysjohtaja Lasse Savonen oli Eila Alahuhdan poika.

## Lähteet

## Aiheesta muualla
* Eila Alahuhdan muistokirjoitus ''Helsingin Sanomissa''.
*
Santa Marta de Tormes

**Santa Marta de Tormes** on kunta Kastilia ja Leónin itsehallintoalueella Espanjassa. Paikkakunnan asukasluku on noin 15 000 (2016).

## Kuvia


Santamarta4.JPG
Santamarta5.JPG
Santamarta1.JPG



## Lähteet

## Aiheesta muualla
San Maurizio d’Opaglio

**San Maurizio d’Opaglio** on kunta Pohjois-Italiassa Novaran maakunnassa Piemonten alueella. San Maurizio d’Opaglion naapurikunnat ovat Gozzano, Madonna del Sasso, Orta San Giulio, Pella ja Pogno.

## Lähteet
Valduggia

**Valduggia** on kunta Pohjois-Italiassa Vercellin maakunnassa Piemonten alueella. Valduggian naapurikunnat ovat Boca, Borgosesia, Cellio, Gargallo, Grignasco, Madonna del Sasso, Maggiora, Pogno ja Soriso.

## Lähteet
Hukutaan paskaan

__NOTOC__
**Hukutaan paskaan** on punkyhtye Huoran esikoisalbumi, joka julkaistiin 24. maaliskuuta 2017 levymerkillä Stupido Records. Albumilta julkaistiin single ”Sori siitä”, joka ilmestyi 18. marraskuuta 2016. Kappaleesta kuvattiin myös musiikkivideo.

Laulaja Anni Lötjönen on kommentoinut albumin valmistumista seuraavasti:

Albumi debytoi Suomen virallisen listan sijalla 8.

## Kappaleet
#
#
#
#
#
#
#
#
#
#
#

## Arviot
* Imperiumi.net: 
* Inferno: 
* Keskisuomalainen: 
* Soundi: 

## Kokoonpano
* Anni Lötjönen – laulu
* Paavo Pekkonen – kitara
* Ere Manninen – basso
* Saku Sahlstedt – rummut

### Tuotanto
* Matti Lötjönen – tuottaja, äänittäjä, miksaaja
* Jaakko Viitalähde – masteroija
* Tepai Lehtolainen – kansikuva
* Veera Moberg – grafiikka

## Lähteet

*
Osoiteavaruus

**Osoiteavaruus** (myös *muistiavaruus*) tietotekniikassa tarkoittaa yksilöllisten osoitteiden määrän laajuutta.

## Historia
Alkujaan tietokoneen muistille ei ollut abstraktiota: tietokoneohjelma oli tietyssä *fyysisessä* osoitteessa ja oli ainoa suoritettava ohjelma (prosessi). Moniohjelmoinnin myötä aiemmat olettamukset eivät enää pitäneet paikkaansa ja ohjelmaa voitiin vaihtaa milloin vain, muun muassa tietokoneen odottaessa IO-järjestelmän toimintaa. Myös osituskäytön ja interaktiivisuuden myötä tuli tarve jakaa muisti osoitevaruuksiin sekä lisätä näiden välisiä suojauksia.

## Osoiteavaruuden toiminta

Osoiteavaruuden laajuuden ilmoittamisessa normaalisti kerrotaan montako bittiä osoitteeseen ilmaisuun käytetään. Tavun ollessa pienin osoitettavissa oleva yksikkö, muistiavaruuden koko on kaksi potenssi osoitteen koko. Esimerkiksi 32-bittisessä osoiteavaruudessa osoitettavissa olevan muistin määrä: 232 = 4 gigatavua.

Suoritin voi tukea sisäisesti osoiterekisterissä 32-bittistä osoiteavaruutta, mutta ulkoisen muistiväylän leveys voi olla pienempi kustannuksissa säästämiseksi. Esimerkiksi ensimmäinen Motorola 68000 -sarjan suoritin tuki sisäisesti 32-bittistä avaruutta mutta ulkoisesti pystyi osoittamaan vain 16-bittistä avaruutta.

Käyttöjärjestelmä usein jakaa muistin ytimen ja käyttäjän osoiteavaruuksiin. Ydin voi käyttää fyysisiä osoitteita (laitteiden oikeat osoitteet) ja käyttäjäsovellukset loogisia osoitteita, joiden käsittelyssä auttaa muistinhallintayksikkö.

Tietokoneen osoittamassa muistiavaruudessa voi olla aukkoja (*memory hole*), joka on varattu laitteistolle. Käyttöjärjestelmä voi käyttää tätä aluetta tiedon välitykseen laajennuslaitteille. Suorittimet tyypillisesti tukevat suurempaa osoiteavaruutta kuin mitä tietokoneessa voi fyysisesti olla kerralla. Tämä kapasiteetti voidaan hyödyntää näennäismuistissa, jossa varsinainen sisältö vaihdetaan levyltä keskusmuistiin tarvittaessa.

Tietokoneissa laajennuslaitteilla voi olla oma muistiavaruutensa eivätkä ne näe tietokoneen keskusmuistia suoraan tai lainkaan riippuen järjestelmän toteutuksesta. 
Oikosiirron (DMA) tapauksessa muistikäsittelyn on huomioitava että laajennuslaitteella voi olla rajoittuneempi kyky osoittaa muistia (pienempi osoiteavaruus) kuin tietokoneen omalla suorittimella.

HSA-arkkitehtuuri () laitteissa CPU ja GPU voivat jakaa saman muistiväylän ja käyttää samaa muistia. Tämä vähentää mahdollisia muistisiirtoja ja voi parantaa suorituskykyä. Esimerkkinä PlayStation 4.

## Katso myös
* Virtuaalimuisti
* Sivutus

## Lähteet
Jani-Matti Loikala

**Jani-Matti Loikala** (s. 22. helmikuuta 1976 Vantaa) on suomalainen entinen jääkiekkopuolustaja. Hän pelasi urallaan SM-liigassa yhteensä 244 runkosarjaottelua tehopistein 7+34=41 ja keräten 96 jäähyminuuttia sekä 26 playoff-ottelua keräten kuusi syöttöpistettä ja 18 jäähyminuuttia. Loikala voitti Jokereissa Suomenmestaruuden vuonna 1997. Jatkoaika.com -sivuston toimittaja Antti Helminen luonnehti häntä joulukuussa 2001 hyväksi all around -puolustajaksi. Loikalan pelaajaura päättyi 27-vuotiaana olkapäävammaan kauteen 2002–2003. Hän toimii nykyään Kiekko-Vantaan A-nuorten SM-liigajoukkueen fysioterapeuttina ja kuntovalmentajana.

## Ura
### Seuraura
Loikala pelasi kaudella 1991–1992 Vantaa HT:n junioreissa, jonka jälkeen hän siirtyi kaudeksi 1992–1993 Jokereihin, jonka A-nuoria Loikala oli kauden päätteeksi nostamassa A-nuorten I-divisioonasta A-nuorten SM-liigaan. Kaudella 1995–1996 hän voitti A-nuorten SM-liigan pudotuspelien puolustajien pistepörssin ja sijoittui koko pistepörssissä kolmanneksi tehoilla 2+7=9. Loikala voitti kauden päätteeksi A-nuorten Suomenmestaruuden. Hän debytoi kauden aikana myös miesten peleissä pelattuaan seitsemän ottelua lainalla I-divisioonajoukkue KooKoossa.

Kaudella 1996–1997 Loikala debytoi Jokereiden SM-liigajoukkueessa, jossa hänen tulokaskautensa toi 28 runkosarjaottelussa yhden syöttöpisteen ja yhdeksässä playoff-ottelussa kaksi syöttöpistettä. Loikala pelasi myös kaksi EHL-ottelua. Hän voitti kauden päätteeksi Suomenmestaruuden. Kaudella 1997–1998 Loikala pelasi Jokereiden lisäksi myös kolme ottelua lainalla Kalevan Pallossa. Hän voitti Jokereissa kauden päätteeksi SM-pronssia. Kaudeksi 1998–1999 Loikala siirtyi Saimaan Palloon, jonka sisäisen tehotilaston voiton hän jakoi Dale McTavishin kanssa lukemalla +6.

Kauden 2000–2001 Loikala aloitti Hämeenlinnan Pallokerhossa. Lokakuussa 2000 hän siirtyi kuuden ottelun sopimuksella Pelicansiin paikkaamaan loukkaantumisia. Loikala siirtyi sieltä edelleen Mestis-joukkue Mikkelin Jukureihin, jossa hän voitti kauden päätteeksi Mestiksen-mestaruuden. Loikala valittiin kauden päätteeksi sarjan toiseen tähdistökentälliseen.

Loikala palasi kaudeksi 2001–2002 SM-liigaan ja siirtyi JYPiin. Hän teki SM-liigan yhden kauden piste-ennätyksensä tehoilla 1+10=11. Loikalan pelaajauran viimeisen kauden 2002–2003 jäi vain 29 ottelun mittaiseksi loukkaantumisten vuoksi. Hän kuitenkin sivusi SM-liigan yhden kauden piste-ennätystään tehoilla 3+8=11. Marraskuussa 2002 Loikala joutui loppuvuodeksi sivuun selän välilevypullistuman vuoksi. Tammikuussa hän joutui kolmannessa paluun jälkeisessä ottelussa uudelleen sivuun olkapäävamman vuoksi. Loikalan kausi todettiin päättyneeksi, mutta hän palasi kuitenkin vielä kymmeneen viimeiseen runkosarjaotteluun ja pelasi kauden loppuun. Loikalan ura päättyi kuitenkin 27-vuotiaana kevääseen 2003.

Kaudesta 2015–2016 Loikala on toiminut Kiekko-Vantaan A-nuorten SM-liigajoukkueen fysioterapeuttina ja kuntovalmentajana.

### Maajoukkueura
Loikala pelasi alle 18-vuotiaiden EM-kilpailuissa vuonna 1994.

## Tilastot

## Lähteet
*
*

### Viitteet
Luettelo koripallon olympiamitalisteista

Koripallo on ollut olympialaisten kisaohjelmassa virallisena lajina vuoden 1936 kesäolympialaisista lähtien. Naisten koripallo otettiin olympiaohjelmaan vuonna 1976. Menestynein maa olympialaisten koripallossa on Yhdysvallat, joka on voittanut kultamitalin 15 kertaa miesten ja 8 kertaa naisten turnauksessa.

## Miehet

## Naiset

## Lähteet
Series 40

**Series 40** (usein lyhennettynä **S40**) on Nokian käyttöjärjestelmä ja käyttöliittymäalusta. 

Käyttöjärjestelmää käytettiin alemman hintaluokan laitteissa. Nokian ilmoituksen mukaan Series 40 -laitteita on myyty 1,5 miljardia kappaletta.

Ensimmäinen käyttöjärjestelmää käyttänyt puhelin Nokia 7110 julkaistiin vuonna 1999.
Viimeinen käyttöjärjestelmää käyttänyt puhelin Nokia 515 julkaistiin vuonna 2013.

Jotkin Vertu-sarjan puhelimet käyttävät Series 40 -käyttöjärjestelmää.

Yleisesti Series 40 -puhelimista käytetään termiä *ominaisuuspuhelin* (*feature phone*) eikä älypuhelin kuten Series 60 -puhelimista käytetään.

## Ominaisuudet

Useissa Series 40 -puhelimissa on Java MIDP -tuki.

## Katso myös
* Series 30
* Series 60
* Series 80

## Lähteet
Sihame Ayouba Ali

**Sihame Ayouba Ali** (s. 15. elokuuta 1984 Koroni, Grande Comore, Komorit) on komorilainen uimari, joka painaa 50 kg ja on pituudeltaan 161 cm.

## Lontoo 2012
Ali edusti maataan Lontoon kesäolympialaisissa vuonna 2012 naisten 100 metrin vapaauinnissa jääden kuitenkin erävaiheen viimeiseksi. 
Uintinsa jälkeen hän katosi Lontoon kaduille paetakseen kohtaloaan Komoreilla. Hän olisi nimittäin joutunut naimaan 60-vuotiaan miehen ollessaan itse 17. Hän valmistautui matkustamaan Pariisiin peitenimellä Mouniate Mhoussini, mutta hänen valepassinsa huomattiin ja hän joutui arestiin ja myös vankilaan kahdeksaksi kuukaudeksi. Tämän jälkeen hän haki turvapaikkaa Isosta-Britanniasta lakimiehensä kautta, sillä hän arveli, että häntä odottaisi kuolema pettyneen perheen vuoksi, jos hän palaisi Komoreille. 

## Lähteet
Botswana kesäolympialaisissa 2000

**[[Botswana]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** seitsemän urheilijan joukkueella. Maan urheilijat osallistuivat yleisurheiluun ja nyrkkeilyyn. Maan lipunkantajana avajaisissa toimi joukkueen ainoa nyrkkeilijä, eli Gilbert Khunwane. Botswana ei saavuttanut kisoista mitalia.

## Joukkue
### Nyrkkeily

*Gilbert Khunwane - Miesten kevytsarja

### Yleisurheilu

*Johnson Kubisa - Miesten 400 metrin juoksu ja 4 x 400 metrin viesti
*Glody Dube - Miesten 800 metrin juoksu ja 4 x 400 metrin viesti 
*Tiyapo Maso - Miesten maraton
*California Molefe - Miesten 4 x 400 metrin viesti
*Lulu Basinyi - Miesten 4 x 400 metrin viesti
*Aggripa Matshomeko - Miesten 4 x 400 metrin viesti

## Lähteet
Kulttuuriradikalismi

**Kulttuuriradikalismi** tarkoittaa radikaalien muutosten vaatimista kulttuurielämässä. Kulttuuriradikalismiin liitetään muun muassa uskontokritiikki, sosiaalisten normien vastustaminen, antimilitarismi, vapaan seksuaalimoraalin tavoittelu sekä avoimuus uusia kulttuurin muotoja kohtaan.

## Katso myös
* Kulttuuriliberalismi
* Kulttuurikonservatismi
* Kulttuurisota
* Kulttuurivallankumous

## Lähteet
Web application messaging protocol

**WAMP** (Web Application Messaging Protocol) on WebSocket-protokollan päällä toimiva IANA:n rekisteröimä protokolla, jolla on mahdollista toteuttaa etäproseduurikutsutoiminnallisuus sekä ”PubSub” (julkaise-kuuntele) -toiminnallisuus. Protokolla on suunniteltu avoimeksi standardiksi sovelluksen eri komponenttien välisen reaaliaikaisen viestinnän toteuttamiseksi. Sitä voidaan käyttää esimerkiksi responsiivisten webbisovellusten tekoon tai esineiden internetin (IoT) tiedonsiirtoprotokollana.

## Toteutuksia

Alla on luettelo WAMP-protokollatoteutuksista ohjelmointikielineen:

## Aiheesta muuallaAiheesta muualla

* IANA:n protokollakuvaus
Perhearvot

**Perhearvot** ovat perheen kautta opittuja arvoja, joilla viitataan erityisesti korkeisiin moraalistandardeihin ja kuriin. Perhearvojen tavoitteena on ylläpitää perheen rakennetta, tavoitetta, rooleja, uskomuksia, asenteita ja ihanteita.

## Katso myös
*Ydinperhe
*Familismi

## Lähteet
Tom of Finland (musikaali)

**Tom of Finland** on Tuomas Parkkisen kirjoittama sekä Jussi Vahvaselän ja Jori Sjöroosin säveltämä musikaalinäytelmä suomalaisen Touko Laaksosen eli homoeroottisena taiteilijana tunnetun Tom of Finlandin elämästä. Se kantaesitettiin Turun kaupunginteatterin väliaikaistiloissa Logomossa 27. tammikuuta 2017, ohjaajana ja koreografina Reija Wäre.

## Juoni
1930-luvulla Kaarinassa asuva opettajaperhe kannustaa nuorta Touko-poikaa tämän piirustusharrastuksessa. Pian syttyy talvisota, johon Toukokin joutuu. Touko itse on vartuttuaan sinut homoseksuaalisuutensa kanssa, toisin kuin hänen elämänkumppaninsa Veli.

Turun kaupunginteatterin esittelytekstin mukaan ”musikaali haastaa katsojat ajatusleikkiin, että Tom of Finland ja hänen taiteensa ovat olleet maailmanlaajuisesti eräs suurimmista vaikuttajista homojen vapautumisessa --verrattavissa Martin Luther Kingiin mustien oikeuksien puolestapuhujana”.

## Rooleissa
Turun kevään 2017 esityksissä päärooleissa nähdään:

## Vastaanotto
*Tom of Finland* -musikaali sai erittäin suopeat arviot kriitikoilta. *[[Turun Sanomat|Turun Sanomien]]* Tomi Norha kiteytti teoksen ”täysosumaksi, jolle voi povata jopa kansainvälistä menestystä, kaikki edellytykset siihen ovat olemassa: aina ajankohtainen suvaitsevaisuuden teema, valmis ja vastaanottavainen yleisö, sekä erinomainen toteutus, jossa tarttuvat melodiat sidotaan toisiinsa selkeällä tematiikalla”. *Helsingin Sanomien* Lauri Meri piti nimiroolia esittävän Olli Rahkosen suoritusta erinomaisena mutta tarinaa hieman sekavana ja turhan elämäkerrallisena. Myös *Turun Sanomien* Outi Lahtinen piti Rahkosen roolityötä ”häikäisevän hyvänä”.

## Lähteet
Neil Gorsuch

**Neil McGill Gorsuch** (s. 29. elokuuta 1967 Denver, Colorado) on yhdysvaltalainen tuomari ja Yhdysvaltain korkeimman oikeuden jäsen. Yhdysvaltain presidentti Donald Trump nimitti hänet 31. tammikuuta 2017 ehdokkaakseen noin vuosi aikaisemmin kuolleen Antonin Scalian tilalle. Yhdysvaltain senaatti vahvisti nimityksen 7. huhtikuuta äänin 54–45.

## Elämä

Gorsuchin äiti oli Yhdysvaltain ympäristönsuojeluviraston johtaja Anne Gorsuch Burford. Gorsuch on opiskellut Columbian, Harvardin ja Oxfordin yliopistoissa. Hän toimi 1990-luvun alkupuolella useiden tuomareiden avustajana ja siirtyi sitten yksityiseksi asianajajaksi ja myöhemmin oikeusministeriön virkamieheksi. Vuodesta 2006 lähtien Gorsuch on ollut Yhdysvaltain kymmenennen piirin vetoomustuomioistuimen jäsen.

## Näkemykset

Gorsuchia kuvaillaan konservatiiviksi. Hän arvostelee eutanasiaa, liittovaltion liiallista vallankäyttöä ja presidenttien tapaa ohittaa kongressi asetuksilla, ja hän kannattaa Yhdysvaltain perustuslain kirjaimellista tulkintaa.

## Lähteet

## Aiheesta muualla
Pyynikinsaaret

**Pyynikinsaaret** on Tampereella Pyhäjärvessä sijaitseva saariryhmä, joka koostuu kolmesta eri saaresta. Ne sijaitsevat Pyhäjärven koillisosassa noin 300 metrin päässä Pyynikin rannasta. Saarilla ei ole asutusta tai rakennuksia. Saarista suurin on noin 200 metriä pitkä ja 30 metriä leveä.

## Lähteet

## Aiheesta muualla
Jesper Parnevik

**Jesper Parnevik** (s. 7. maaliskuuta 1965 Botkyrka, Tukholman lääni, Ruotsi) on ruotsalainen ammattilaisgolfaaja.

Parnevik siirtyi ammattilaiseksi 21-vuotiaana. Hän saavutti PGA-kiertueella viisi turnausvoittoa vuosina 1998–2001. Major-turnauksissa hän sijoittui parhaimmillaan Britannian avoimessa turnauksessa toiseksi vuosina 1994 ja 1997. Maailmanlistalla Parnevik oli kymmenen parhaan joukossa yhteensä 38 viikkoa vuosina 2000–2001 ja parhaimmillaan sijalla seitsemän. Hän edusti Ryder Cupissa Eurooppaa vuosina 1997, 1999 ja 2002.

Parnevikin tytär on laulaja ja podcast-juontaja Peg Parnevik.

## Lähteet
Gravity (Hovigin kappale)

**Gravity** on kyproslaislaulaja Hovigin esittämä kappale, jolla hän edusti Kyprosta vuoden 2017 Euroviisuissa.

Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui viidenneksi 164 pisteellä ja pääsi finaaliin. Finaalissa se sai 68 pistettä ja jäi sijalle 21.

## Lähteet
The Growlers

**The Growlers** on yhdysvaltalainen rockyhtye, joka perustettiin Kaliforniassa vuonna 2006. Yhtyeen tyyliä on kuvailtu kantrin, popin, surfin, rockin ja beatmusiikin sekoitukseksi, josta he itse käyttävät termiä ”Beach Goth”. Yhtyeeseen kuuluvat laulaja Brooks Nielsen, kitaristi Matt Taylor ja pianisti/kitaristi Kyle Straka.

## Diskografia
### Studioalbumit
* 
* 
* 
* 
* 

### EP:t
* 
* 
* 

### Singlet
* ”Gay Thoughts” / ”Feeling Good” (2011)
* ”Uncle Sam’s a Dick” / ”Drinking Song for Kids” (2012)

## Lähteet
Olli Salonen

**Olli Ilpo Salonen** (s. 5. toukokuuta 1983 Helsinki) on suomalainen muusikko, televisio- ja elokuvaohjaaja.

Ennen siirtymistään elokuva- ja televisioalalle Salonen soitti kitaraa Ripsipiirakka-kokoonpanossa vuosina 1998–2005. Hän on myös ollut mukana helsinkiläisessä Bags of Ohoy -yhtyeessä.

Taideteollisessa korkeakoulussa elokuvaohjaamista opiskellut Salonen on ohjannut musiikkivideoita muun muassa Vesa-Matti Loirille, Samuli Edelmannille ja Jipulle. "Jos sä tahdot niin" -musiikkivideo ylitti 8 miljoonaa katselukertaa YouTubessa.

Salonen on työskennellyt myös SuomiLOVE-musiikkiohjelman ohjaajana sen kolmannella kaudella. Ohjelma palkittiin Kultaisella Venlalla vuoden 2016 parhaana musiikkiviihdeohjelmana.

Vuonna 2017 Salosen esikoiselokuva Wendy and the Refugee Neverland sai ensi-iltansa. Elokuvasta Salonen sai Jussi-ehdokkuuden parhaan elokuvamusiikin kategoriassa.

## Filmografia
### Ohjaukset
#### Elokuvat

#### Televisiosarjat

#### Lyhytelokuvat

### Tuottajana
#### Elokuvat

#### Lyhytelokuvat

### Käsikirjoittajana

## Palkinnot
* Kultainen Venla 2016 - **SuomiLOVE** (paras musiikkiviihdeohjelma)
*  The 14th Peterkit international film festival  Best Foreign film - **Back to Business**

## Ehdokkuudet

* Kultainen Venla 2018 - **Jahti** (paras game show)

* Jussi-palkinnot 2018 - **Wendy and the Refugee Neverland** (paras elokuvamusiikki)

* Kultainen Venla 2017 - **Tähdet, tähdet** (paras musiikkiviihdeohjelma)

## Lähteet

## Aiheesta muualla
* 
* Olli Salonen virallinen sivusto
* 
* Olli Salonen Suomalaisessa musiikkivideoarkistossa
Private banking

**Private banking** on erityinen palvelu, jota osa pankeista tarjoaa varakkaille asiakkailleen. Kyseessä ovat usein asiakkaat, joilla on sijoitettavaa varallisuutta yli 300 000 euroa. Palvelu voi sisältää sijoitusneuvontaa, omaisuudenhoitoa, juridisia palveluita, veroneuvontaa ja ulkomaan sijoituksia. Pääsääntöisesti Private Banking -asiakkaalle tarjotaan muita asiakkaita parempia ehtoja.

Omaisuudenhoitopalveluita tarjotaan konsultatiivisena omaisuudenhoitona sekä täyden valtakirjan omaisuudenhoitona. Konsultatiivisessa muodossa pankki antaa sijoitusneuvoja, mutta asiakas tekee sijoituspäätökset itse. Täyden valtakirjan omaisuudenhoidossa  asiakas antaa sijoitusvarallisuutensa pankin tai sijoituspalveluyrityksen hoidettavaksi sovitun sijoitusstrategian mukaan ja asiakkaan hyväksymän riski- ja tuottotason puitteissa.

## Lähteet
Special Cargo Airlines

**Special Cargo Airlines** (; IATA: **C7**, ICAO: **SCI**) oli venäläinen rahtilentoyhtiö. Vuonna 1991 perustetun yhtiön kotikenttä oli Koltsovon kansainvälinen lentoasema Moskovan eteläpuolella. Se lopetti toimintansa vuonna 2000.

## Laivasto
Special Cargo Airlines käytti toimintansa aikana seuraavia 25 lentokonetta ja helikopteria.

* 1 Antonov An-2P
* 2 Antonov An-2R
* 1 Antonov An-2TP
* 1 Antonov An-12A
* 7 Antonov An-12B
* 5 Antonov An-12BK
* 1 Antonov An-24RV
* 2 Antonov An-26
* 1 Antonov An-26B
* 1 Jakovlev Jak-42D
* 1 Kamov Ka-26
* 2 Mil Mi-8TV

## Lähteet
Kazakstanin presidentti

**Kazakstanin presidentti** on Kazakstanin valtionpäämies, jonka kansa valitsee vaaleilla viiden vuoden välein. Presidentti on Kazakstanin asevoimien ylipäällikkö. Viran perustamisen jälkeen sitä ovat pitäneet Nursultan Nazarbajev sekä Kasym-Žomart Tokajev.
Series 30

**Series 30** (lyhennetty **S30**) on Nokian sovellusalusta ja käyttöliittymä.

Alusta on ollut käytössä alemman hintaluokan *ominaisuus* (*feature*) matkapuhelimissa.

Tämä on eri alusta kuin HMD Globalin käyttämä Series 30+ Nokia 150 puhelimessa.

Ensimmäinen Series 30 -puhelin oli Nokia 1100, joka on esitelty vuonna 2003.
Viimeinen Series 30 -puhelin oli Nokia 107, joka on esitelty vuonna 2013.

## Katso myös
* Series 40
* Series 60
* Series 80
* Series 90
Reino Erma

**Reino Mauri Erma** (vuoteen 1935 **Ertman**; 8. huhtikuuta 1922 Tampere – 15. tammikuuta 2010 Tampere) oli suomalainen oikeustieteilijä, joka toimi Tampereen yliopiston yksityisoikeuden professorina 1970–1985, rehtorina 1976–1981 ja kanslerina 1984–1990.

Ennen yliopistouraansa Erma toimi Kansallis-Osake-Pankissa, jossa hän eteni notariaattiosastolta pankin johtokunnan jäseneksi vuonna 1961. Hän toimi pitkään myös kirkkoneuvoksena ja vuosina 1959–1960 korkeimman hallinto-oikeuden ylimääräisenä hallintoneuvoksena. Oikeustieteilijänä hänen erikoisalaansa oli rakentamisen juridiikka.

## Teoksia
*Erma, Reino: *Työurakka Suomen velvoiteoikeuden mukaisen sopimustyyppinä.* Väitöskirja. Helsingin yliopisto, 1955.
*Hirvelä, Erkki & Erma, Reino & Kärävä, Simo: *Pankkitoimen lakiasiat.*. Rahalaitosten neuvottelukunta, Suomen lakimiesliiton kustannus, 1958. 11. painos 1991. .
*Erma, Reino: *Rakennusurakkasopimuksen tekeminen.* Suomalainen lakimiesyhdistys, 1966.
*Erma, Reino & Hoppu, Esko: *Vahingonkorvauksesta ja sopimusvastuusta rakennusurakassa.* Helsinki: Econlaw, 1976. .
*Erma, Reino & Mäkelä, Kimmo & Alasaari, Kari: *Irtaimen kauppa Suomessa.* Suomen lakimiesliiton kustannus, 1985. .
*Erma, Reino & Koski, Pauli: *Pankkilait 1969–1985: Liike-, säästö- ja osuuspankkilait selityksineen.* Lakimiesliiton kustannus, 1985. .
*Erma, Reino & Lehtinen, Leena & Tolonen, Juha: *Ulkomaankaupan oikeuden käsikirja.* Helsinki: Lakimiesliiton kustannus, 1989. .
*Erma, Reino: *YSE 1983: Rakennusurakka.* Helsinki: Rakennuskirja, 1991. .
*Erma, Reino & Guttorm, Aimo & Lehtinen, Leena: *Välimiesmenettely Suomessa ja Venäjällä.* Tampere: Erma toimisto, 1999. .

## Lähteet
Bombalin piirikunta

**Bombalin piirikunta** () on yksi neljästä Sierra Leonen Pohjoisen maakunnan piirikunnasta, aluehallinnon toisen tason alueesta. Sen pinta-ala on 3&nbsp;876 neliökilometriä. Piirikunnan hallintokeskus on Makenin kaupunki. Muita kaupunkeja ovat Pendembu ja Kamakwie.

Outamba-Kilimin kansallispuiston itäosa sijaitsee Bombalin piirikunnassa.

## Väestönkehitys

Piirikunnan väkiluku on kehittynyt seuraavasti: *198&nbsp;776 as. (1963)

*233&nbsp;626 as. (1974)

*317&nbsp;729 as. (1985)

*408&nbsp;390 as. (2004)

*606&nbsp;183 as. (2015)

*387&nbsp;236 as. (2021)

Väestöntiheys on erittäin korkea: noin 99,91 as/km². Väkiluvun jyrkkä pudotus vuosien 2015–2021 välillä johtuu vuoden 2017 alueuudistuksesta, jossa Bombali menetti paljon maata. Vuonna 2015 Bombalin piirikunnassa asui 8,6 prosenttia Sierra Leonen väestöstä.

## Päällikkökunnat

Piirikunta on jaettu paikallishallintoa varten 12 päällikkökuntaan (), jotka ovat:
* Bombali Sebora
* Bombali Siaray
* Makari
* Gbanti
* Paki Masabong
* Safroko Limba
* Biriwa Limba
* Gbendembu
* Ngowahun
* Magbaiamba-Ndowahun
* Kamaranka
* Mara

Kuva:Pendembu en route to Outamba-Kilimi Park.JPG|Pendembun kaupunkia.
Kuva:Pendemdu Mosque and Church.JPG|Moskeija ja krillinen kirkko Pendembussa.
Kuva:Kamaranka village en route to Outamba-Kilimi Park.JPG|Kamarankan kylä Gbanti Kamarankan päällikkökunnassa.
Kuva:Welcome to Kamakwie.JPG|Tervetuloa Kamakwieen.
Kuva:Sierra Leone rice farming.jpg|Riisinviljelijä Bombalin piirikunnan Rolakossa.
Kuva:Entrance to outamba-kilimi park.jpg|Outamba-Kilimin kansallispuiston itäosa sijaitsee Bombalin piirikunnassa.

## Lähteet

## Aiheesta muualla
*UN Office for the Coordination of Humanitarian Affairs: Sierra Leone – Bombali. District profile (updated 16.11.2015; pdf)  (reliefweb.int)
Sirkkova

**Sirkkova** () on kylä Leningradin alueen Lomonosovin piirin Kaprion kunnassa Venäjällä. Se sijaitsee Inkerin ylängön pohjoisreunalla kilometrin Kapriosta pohjoiseen. Kylässä on 77 asukasta (vuonna 2010).

Kaprion kihlakunnan Kargalin pogostaan kuulunut kylä mainitaan Novgorodin Vatjan viidenneksen verokirjassa vuonna 1499/1500 nimellä *Sirjakovo*. Ruotsalaisten 1600-luvun alussa laatimassa maakirjassa se esiintyy autiona.

Peter von Köppenin mukaan vuonna 1848 Sirkkovassa asui venäläisiä ja 22 savakkoa. Myöhemmin se mainitaan venäläis-suomalaisena sekakylänä. Suomalaiset kuuluivat Kaprion luterilaiseen ja venäläiset ortodoksiseen seurakuntaan.

Vuonna 1862 Sirkkovassa oli 45 taloa ja 135 asukasta. Kylän talonpojat olivat 1860-luvulle saakka tilanomistajan maaorjia. Myöhemmin he kuuluivat Kaprion volostiin. Vuosina 1917–1922 Sirkkova muodosti oman kyläneuvoston, joka sittemmin liitettiin Kaprion kyläneuvostoon.

Sirkkova koostuu etupäässä puutarhapalstojen ympäröimistä omakotitaloista. Sen yhteyteen luetaan myös lähellä sijaitseva entinen Jyrjövän kylä. Kylässä toimii Psofida-maatalousyrityksen sikala. Kesäasukkaiden määräksi arvioidaan noin sata henkeä. Lähistölle suunnitellaan laskettelurinnettä.

## Lähteet
Pia Katerma

**Pia Katerma** (6. lokakuuta 1905 Kajaani – 26. lokakuuta 1979 Helsinki) oli suomalainen kuvaamataidonopettaja, tekstiilisuunnittelija ja taidemaalari.

## Elämä ja ura
Katerma valmistui kuvaamataidon opettajaksi vuonna 1927 ja filosofian kandidaatiksi 1947. Hän väitteli tohtoriksi vuonna 1954. Väitöskirjan aiheena oli taiteilija Maria Wiik. Katerma toimi kuvaamataidonopettajana Nurmeksen yhteiskoulussa vuosina 1928–1929, Hämeenlinnan lyseossa vuosina 1929–1955 ja Helsingissä Tyttönormaalilyseossa vuosina 1955–1960. Myöhemmin hän oli Helsingin Taideteollisuusopiston taidekasvatuksen yliopettajana vuosina 1960–1970. Hänelle myönnettiin professorin arvonimi vuonna 1975.

Hämeenlinnan vuosinaan Katerma suunnitteli tekstiilimalleja kaupungissa toimivalle Wetterhoffin kotiteollisuusopistolle. Koulun kokoelmissa on noin sata Katerman tekemää luonnosta ja työpiirustusta. Hänen ryijymallinsa *Kevätlaulu* kuuluu vielä nykyäänkin Wetterhoffin valmistamaan ryijyvalikoimaan. Katerman malleja julkaistiin myös *[[Kotiteollisuus (lehti)|Kotiteollisuus]]*- sekä *[[Lastu ja lanka]]* -lehdissä. Vuonna 1936 Katerma suunnitteli Hämeenlinnan kirkoon uusia tekstiilejä, kuten messupuvut ja alttarivaatteet. Ne toteutettiin Wetterhoffin oppilastöinä kudonnanopettaja Ester Perheentuvan johdolla. Vuotta myöhemmin hän suunnitteli harvinaisina pidetyt ikkunaverhot Nakkilan kirkkoon, jonka kirkkoherrana toimi Ester Perheentuvan veli Antti Perheentupa.

Katerma oli myös aktiivisesti mukana Hämeenlinnan taide-elämässä. Hän oli muun muassa vuonna 1948 perustetun Hämeenlinnan Taideyhdistyksen ensimmäinen puheenjohtaja. Myöhemmin hän oli Kuvaamataidonopettajain liiton puheenjohtaja vuosina 1955–1960. Katerma oli kiinnostunut teosofiasta ja kirjoitti Teosofinen Seuran julkaisemaan *[[Elonpyörä]]*-lehteen.

## Teokset
*

## Lähteet
Tonkolilin piirikunta

**Tonkolilin piirikunta** () on yksi neljästä Sierra Leonen Pohjoisen maakunnan piirikunnasta, aluehallinnon toisen tason alueesta. Tonkolilin piirikunnan pinta-ala on 6&nbsp;288 neliökilometriä. Piirikunnan hallintokeskus on Magburakan kaupunki. Muita kaupunkeja ovat Bumbuna, Masingbi, Matotoka, Yele ja Yonibana.

## Väestönkehitys

Piirikunnan väkiluku on kehittynyt seuraavasti: 
*184&nbsp;460 as. (1963)
*206&nbsp;321 as. (1974)
*243&nbsp;051 as. (1985)
*347&nbsp;197 as. (2004)
*530&nbsp;776 as. (2015)
*557&nbsp;257 as. (2021)

Väestöntiheys on noin 88,62 as./km². Vuonna 2015 Tonkolilin piirikunnassa asui 7,5 prosenttia Sierra Leonen väestöstä.

## Päällikkökunnat

Piirikunta on jaettu paikallishallintoa varten 19 päällikkökuntaan (), jotka ovat:
* Dansogoia
* Gbonkolenkeni/Masankong
* Kafe
* Kalanthuba
* Kholifa Mabang
* Kholifa Mamuntha/Mayosso
* Kholifa Rowala
* Kunike Barina
* Kunike Folawusu
* Kunike Sanda
* Malal
* Mayeppoh
* Poli
* Sambaya
* Simiria
* Tane
* Yele
* Yoni Mabanta
* Yoni Mamaila
## Lähteet

## Aiheesta muualla
*UN Office for the Coordination of Humanitarian Affairs: Sierra Leone – Tonkolili. District profile (updated 3.12.2015; pdf)  (reliefweb.int)
*Masangan piirisairaalan sivusto  (masangahospital.org)
Sykloteeni

**Sykloteeni** (C6H8O2) on rengasrakenteisiin diketoneihin kuuluva orgaaninen yhdiste. Yhdistettä voidaan käyttää hajusteissa ja elintarvikkeissa aromiaineena tuomaan karamellimaista tuoksua ja makua.

## Ominaisuudet
Huoneenlämpötilassa sykloteeni on kellertävää kiteistä ainetta. Yhdisteen haju ja maku on voimakkaan karamellimainen. Luonnossa sykloteenia esiintyy muun muassa vaahteroissa ja se on yksi vaahterasiirapin makuyhdisteistä. Sykloteeniä muodostuu myös Maillard-reaktioiden yhteydessä kuumennettaessa sokereita esimerkiksi lihaan ja kahvipapuihin. Maillard-reaktioissa muodostuu asetolia, joka edelleen syklisoituu sykloteeniksi. 1,2-diketonina sykloteeni voi esiintyä sekä keto- että enolimuodoissa ja kaiken kaikkiaan erilaisia tautomerisia muotoja sykloteenilla on 12. Kiinteänä sykloteeni esiintyy pääasiassa enolina ja liuoksissa diketonina.

## Käyttö
Sykloteenia voidaan käyttää ruuissa ja juomissa tuomaan niihin karamallimaisia ja hedelmäisiä makuja ja hajuja. Lisäksi sitä voidaan käyttää hajusteena.

## Lähteet

## Aiheesta muualla
Antti Perheentupa

**Antti Perheentupa** (vuoteen 1908 **Söderlund**, 6. tammikuuta 1889 Laitila – 14. marraskuuta 1975 Nakkila) oli suomalainen pappi ja lähetyssaarnaaja.

## Elämä
Laitilassa maanviljelijäperheeseen syntynyt Perheentupa opiskeli Suomen Lähetysseuran lähetyskoulussa 1913–1919 ja toimi sen jälkeen lähetyssaarnaajana Ambomaalla 1920–1928. Kotimaahan palattuaan Perheentupa vihittiin papiksi vuonna 1930, jonka jälkeen hän oli pappina Alastarolla 1930, Lappi Tl:ssä 1931, Nakkilassa 1931–1933, Eurajoella 1933–1934 sekä Nakkilan kirkkoherrana 1934–1950. Vuonna 1949 Perheentupa oli perustamassa Porin Diakonissalaitosta, jonka ensimmäisenä johtajana hän toimi. Vuonna 1956 Perheentupa perusti Porin Tiilimäen kaupunginosaan kehitysvammaisille tarkoitetun Porin Hoivakodin, joka muutti Ulvilaan saman vuoden aikana. Vuodesta 1968 se on tunnettu Perheentuvan mukaan nimellä Antinkartano.

Perheentuvan puoliso oli Suoma Augusta Viktröm. Heidän poikiaan ovat vuonna 2007 kuollut SDP:n kansanedustaja Antti-Veikko Perheentupa sekä pediatri Jaakko Perheentupa. Perheentuvan veli Erkki Perheentupa oli kokoomuksen kansanedustaja ja Lapuan liikkeen aktiivi, sisar Ester Perheentupa tunnettiin tekstiilisuunnittelijana. Perheentupa on haudattu Nakkilan hautausmaalle. 

## Teokset
*
*
*
*

## Lähteet
Kemiallinen rapautuminen

**Kemiallinen rapautuminen** on kallioperän rikkoutumista veteen liuenneiden happojen vaikutuksesta. Näitä happoja liukenee veteen ilmasta, maasta ja eloperäisestä aineksesta. Kalkkikiveä sisältävillä alueilla kemiallista rapautumista tapahtuu usein ja paljolti rapautuneesta kalkkikivialueesta käytetään nimitystä karstimaa. Karstimaan muotoja ovat tippukiviluolat ja romahtaneet entiset tippukiviluolat eli doliinit ja poljeet. Mineraalit rapautuvat sitä helpommin, mitä enemmän olot, joissa ne ovat syntyneet, poikkeavat niiden nykyisestä ympäristöstä. Esimerkiksi syvällä maan sisällä kovassa paineessa syntyneet syväkivet rapautuvat pintakiviä helpommin. Sellaisissa paikoissa, missä kallio on veden huuhtoma ja kallioperä sisältää suurirakeisia mineraaleja, syntyy joskus kuopanmuotoisia rapautumismuodostumia. 

## Katso myös
* Rapautuminen
* Mekaaninen rapautuminen
* Bioeroosio

## Lähteet
Port Lokon piirikunta

**Port Lokon piirikunta** () on yksi kolmesta Sierra Leonen Luoteisen maakunnan piirikunnasta, aluehallinnon toisen tason alueesta. Piirikunnan pinta-ala on 4&nbsp;668 km² ja väkiluku  (2021), näin ollen väestöntiheys on noin 113 as/km². Piirikunnan hallintokeskus on Port Lokon kaupunki. Muita kaupunkeja ovat muun muassa lentokentästään tunnettu Lungi, piirikunnan suurin kaupunki Lunsar ja satamakaupunki Pepel.Piirikunnan väkiluku on kehittynyt seuraavasti: 247&nbsp;463 as. (1963), 292&nbsp;244 as. (1974), 329&nbsp;344 as. (1985), 453&nbsp;746 as. (2004), 614&nbsp;063 asukasta (2015) ja  (2021). Jyrkkä lasku vuosien 2015–2021 välillä johtuu vuoden 2017 alueuudistuksesta, jossa piirikunta menetti maata ja siirtyi osaksi Luoteista maakuntaa. Vuonna 2015 Port Lokon piirikunnassa asui 8,7 prosenttia Sierra Leonen väestöstä eli se oli pääkaupungin jälkeen Sierra Leonen väkirikkain piirikunta. Port Lokon piirikunta on merkittävää aluetta myös esimerkiksi Lungin kansainvälisen lentoaseman ja malmin vientisatama Pepelin takia. Piirikunnan lounaisosan Koyan päällikkökuntaan on rakenteilla kiinalaisten rahoittama, osin kiistanalainen Mamaman kansainvälinen lentoasema. Asema sijoittuisi aiempaa lähemmäksi, maanteitse noin 60 kilometriä pääkaupunki Freetownista itään.

Piirikunnan vesistöistä merkittävimmät ovat Atlanttiin laskevat Rokel- ja Little Scarcies -joet, sekä Rokel- ja Bankasokajokien suulle muodostunut estuaari, jota joskus kutsutaan myös omalla jokeen viittaavalla nimellään (Sierra Leone River).

 
## Päällikkökunnat
Piirikunta on jaettu paikallishallintoa varten 13 päällikkökuntaan (), jotka ovat:

* Bakeh Loko
* Bureh
* Kaffu Bullom
* Kamasondo
* Kasseh
* Koya
* Loko Masama
* Maconteh
* Maforki
* Makama
* Marampa
* Masimera
* Thainkatopa

## Lähteet

## Aiheesta muualla
*UN Office for the Coordination of Humanitarian Affairs: Sierra Leone – Port Loko. District profile (updated 29.12.2015; pdf)  (reliefweb.int)
Hiihdon Norjan-mestaruuskilpailut 2017

**Hiihdon Norjan-mestaruuskilpailut 2017** käynnistyivät Lygnassa 2. helmikuuta.

## Tulokset
### Miehet
#### Sprintti (v)




Lygna, 3. helmikuuta
Edeltävänä päivänä 15 kilometrillä ensimmäisen NM-mitalinsa saavuttanut Klæbo voitti ensimmäisen Norjan-mestaruutensa. Toiseksi sijoittui venäläinen Ustjugov, joten NM-hopeaa saavutti Brandsdal ja pronssia Taugbøl.

Brandsdalille mitali oli ensimmäinen NM-sprintissä sitten hänen vuosien 2011–2013 kolmen sprinttimitalin putkensa ja kaikkiaan 12:s NM-tasolla. Taugbøl saavutti kolmannen NM-mitalinsa ja oli NM-sprintissä pronssilla toista kertaa peräkkäin. 


#### 10 km (v)




Gålå, 31. maaliskuuta



#### 15 km (p)




Lygna, 2. helmikuuta
Tønsethille mestaruus oli kolmas, mutta ensimmäinen henkilökohtainen. Edellisissä NM-kilpailuissa vielä nuorten sarjassa kilpaillut Klæbo saavutti ensimmäisen NM-mitalinsa. Vastaavan kilpailun edeltävänä vuonna voittanut Sundby sijoittui kolmanneksi. Myös neljänneksi sijoittunut Gunnulfsen ja kuudenneksi sijoittunut Mysen ylsivät parhaisiin NM-sijoituksiinsa.


#### 15 km + 15 km yhdistelmäkilpailu




Lygna, 4. helmikuuta


#### 50 km (v)






#### Parisprintti (k)






#### 3 × 10 km (p, p, v)




Lygna, 5. helmikuuta


### Naiset
#### Sprintti (v)




Lygna, 3. helmikuuta
Falla palasi mitaleille NM-sprintissä jätettyään edellisen vuoden kilpailun väliin. Sitä ennen hän oli ollut seitsemästi peräkkäin mitaleilla. Mestaruus oli hänelle niin sprintissä kuin kokonaisuudessaankin neljäs. Edellisen vuoden sprintin voittanut Weng sijoittui toiseksi saavuttaen 20. NM-mitalinsa. Myös edeltävänä päivänä kymmenellä kilometrillä pronssille sijoittuneelle Harsemille NM-mitali oli yhdeksäs.


#### 5 km (v)




Gålå, 31. maaliskuuta


#### 10 km (p)




Lygna, 2. helmikuuta
Bjørgen voitti paluukilpailunsa NM-tasolla jätettyään edellisen vuoden kilpailut väliin. Norjan-mestaruus oli hänelle 18:s. Østbergille ja Harsemille NM-mitali oli kummallekin kahdeksas.


#### 15 km yhdistelmäkilpailu






#### 30 km (p)




Gålå, 1. huhtikuuta


#### Parisprintti (k)




Gålå, 30. maaliskuuta


#### 3 × 5 km






## Lähteet
Kivikautinen Kreikka

**Kivikautinen Kreikka** viittaa nykyisen Kreikan alueeseen kivikaudella. Katso:

* Paleoliittinen Kreikka, Kreikka vanhemmalla kivikaudella noin vuoteen 7000 eaa. saakka
* Neoliittinen Kreikka, Kreikka nuoremmalla kivikaudella noin vuosina 7000–3200 eaa.
Mekaaninen rapautuminen

**Mekaaninen rapautuminen** eli fysikaalinen rapautuminen on kallioperän rikkoontumista fysikaalisten tekijöiden vaikutuksesta. Tällaisiin fysikaalisiin tekijöihin kuuluu muun muassa lämpötilan vaihtelu. Kysymys on tällöin lämpölaajenemisesta lämpötilan noustessa ja rakenteen kutistumisesta lämpötilan laskiessa. Mannerilmastossa, jossa lämpötilan vaihtelu on suurempaa kuin meri-ilmastossa, mekaaninen rapautuminen on yleisempää. Mekaanista rapautumista tapahtuu eniten kuumilla ja kuivilla alueilla sekä kylmillä, jäätikköisillä alueilla. Rapautumiseen vaikuttavat kallioperän sisältämien mineraalien ominaisuudet, kuten mineraalin väri lämpenemiseen. Mekaanista rapautumista aiheuttavat myös pakkanen ja kasvien juuret. Jäätikköjokien vaikutukset paitsi kuluttavat kallioperää, myös rikkovat sitä. Etenkin kallioperän siirrosvyöhykkeillä jäätiköt saattavat aiheuttaa mekaanista rapautumista. Myös maanjäristykset voivat rikkoa kalliota ja aiheuttaa mekaanista rapautumista. 

## Katso myös
* Kemiallinen rapautuminen
* Rapautuminen
* Bioeroosio

## Lähteet
Sendo

**Sendo** oli brittiläinen matkapuhelinvalmistaja. Yritys perustettiin 1998 Birminghamissa.

Ohjelmistoyhtiö Microsoft omisti 10% osakkuuden Sendosta.

Sendo ja Microsoft kehittivät käyttöjärjestelmää nimeltä *Stinger*, josta myöhemmin tuli Microsoftin *Smartphone 2002* ohjelmisto.

Yhtiön puhelinta *Z100* ei julkaistu koskaan Sendon haastettua Microsoftin oikeuteen vuonna 2003.

Yhtiö lakkautettiin vuonna 2005 Motorolan ostettua sen.

Yhtiö lisensoi Nokian Series 60 alustan ja korvasi sillä Microsoftin alustan.

## Tuotteet
* Sendo X

## Lähteet